HU Az Európai Unió Hivatalos Lapja C 279/8

A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról adott tagállami tájékoztatás összefoglalása

(2008/C 279/06)

Támogatás száma: XA 329/07

Tagállam: Írország

Régió: Az egész tagállam

A támogatási program megnevezése vagy az egyedi támogatásban részesülő vállalkozás neve: Scheme of Payment to Haulier companies for removing diseased animals direct to slaughter

Jogalap: The Central Fund (Permanent Provision) Act 1965

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A program alapján kifizethető összegek nagysága a betegség előfordulási gyakoriságától függ. Ez utóbbitól függ, hogy hány egyed mutat pozitív eredményt a vizsgálat során és hány üzemben vezetnek be korlátozó intézkedéseket szarvasmarhák gümőkórja és brucellózisa miatt. Ennek következtében nem lehetséges a 2007–2013 közötti kiadások nagyságát előre jelezni. A tervezett kiadásokra vonatkozó alábbi számok ezért a betegség jelenlegi előfordulási gyakoriságán és a 2007-ben várható kiadásokon alapulnak:

A támogatás maximális intenzitása: 100 %

A végrehajtás időpontja:

A program, illetve az egyedi támogatás nyújtásának időtartama: A beteg állatokat közvetlenül a vágóhídra szállító fuvarozó vállalkozásoknak nyújtott támogatási program végrehajtása folyamatos, mivel közvetlenül kötődik a gümőkór és a brucellózis írországi előfordulási gyakoriságához. A támogatási program mindaddig fennmarad, amíg ezt a két betegséget nem sikerül teljesen felszámolni

A támogatás célja: A gümőkórral és brucellózissal fertőzött állatok, valamint ezen állatokkal érintkezésbe került állatok eltávolítását végző szolgáltatás biztosítása; a beteg állatok gyors eltávolítása a betegség továbbterjedési kockázatának csökkentése érdekében.

Ez a támogatás összhangban van az 1857/2006/EK rendelet 10. cikkének (1) bekezdésével – Az állat és növénybetegségek és kártevő fertőzés tekintetében adott támogatás

Az érintett ágazat(ok): Szarvasmarhafélék

A támogatást nyújtó hatóság neve és címe:

Department of Agriculture and Food Maynooth Business Park Maynooth, Co. Kildare Ireland

Internetcím: http://www.agriculture.gov.ie/animal_health/ERAD/ERAD_comp_scheme07.doc

Támogatás száma: XA 392/07

Tagállam: Cseh Köztársaság

Régió: A Cseh Köztársaság teljes területe

A támogatási program megnevezése vagy az egyedi támogatásban részesülő vállalkozás neve: Podpora příslušnému uznanému chovatelskému sdružení na zajištění testování užitkových vlastností mladých plemenných koní ve vyšším stupni kontroly užitkovosti („Kritérium mladých koní“) a na zajištění kontroly užitkovosti a kontroly dědičnosti anglického plnokrevníka a klusáka

Jogalap: § 2 a 2d zákona č. 252/1997 Sb., o zemědělství, resp. „Zásady, kterými se stanovují podmínky pro poskytování dotací pro rok 2007“ (dále jen „Zásady 2007“).

Zákon č. 154/2000 Sb., o šlechtění, plemenitbě a evidenci hospodářských zvířat a o změně některých souvisejících zákonů (plemenářský zákon), jak vyplývá z pozdějších změn.

Zákon č. 166/1999 Sb., o veterinární péči a o změně některých souvisejících zákonů

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 9 millió CZK (állami költségvetésből finanszírozva)

A támogatás maximális intenzitása: Harmadik fél által vagy nevében az állatállomány genetikai minőségének vagy termelékenységének megállapítása érdekében elvégzett vizsgálatok esetében a költségek 70 %-a

Végrehajtás időpontja:

A program, illetve az egyedi támogatás nyújtásának időtartama:

A támogatás célja: Az elsődleges cél a kis- és középvállalkozások támogatása.

A másodlagos célkitűzés meghatározott állatállományok genetikai potenciáljának megőrzése és javítása, összhangban a Mezőgazdasági Minisztérium későbbi rendeleteivel és határozataival módosított, az állatállomány javításáról, tenyésztéséről és nyilvántartásáról, valamint bizonyos kapcsolódó jogi aktusok módosításáról szóló 154/2000 T.t. sz. törvénnyel és az állatorvosi ellátásról és a kapcsolódó törvények módosításáról szóló 166/1999 T.t. sz. törvénnyel.

A fentiek összhangban vannak az 1857/2006/EK rendelet 16. cikke (1) bekezdésének b) pontjával (harmadik fél által vagy nevében az állatállomány genetikai minőségének vagy termelékenységének megállapítása érdekében elvégzett vizsgálatok esetében legfeljebb 70 %, de nem nyújtható támogatás az állatállomány tulajdonosa által elvégzett ellenőrzésekre és a tej minőségének rendszeres ellenőrzésére)

Az érintett ágazat(ok): Élőállat-ágazat/lótenyésztés

A támogatást nyújtó hatóság neve és címe:

Ministerstvo zemědělství České republiky Těšnov 17 CZ-117 05 Praha

Internetcím: http://www.mze.cz/UserFiles/File/17000/Publikace/Upesnn%20dotanho%20programu%202.A.%20(oprav.).pdf

Egyéb információk: —

Prága, 2007. december 12.

Miloš LUKASEK

Vrchní ředitel sekce zemědělských komodit

Ministerstvo zemědělství

Támogatás száma: XA 393/07

Tagállam: Spanyolország

Régió: —

A támogatási program megnevezése vagy az egyedi támogatásban részesülő vállalkozás neve: Ayuda compensatoria a los titulares de las explotaciones de ganado ovino afectadas por la lengua azul

Jogalap: Proyecto de Orden APA/…/2007, por la que se establecen las bases reguladoras de una ayuda compensatoria a los titulares de las explotaciones de ganado ovino afectadas por la lengua azul como pago adicional a los pagos acoplados a los productores de ganado ovino y caprino (pendiente de publicación en el Boletín Oficial del Estado)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A kedvezményezettek a 2007. évi költségvetés terhére összesen legfeljebb 46 000 000 EUR állami támogatásban részesülhetnek, amelynek folyósítására egyösszegű kifizetésként, előreláthatólag 2008-ban kerül sor

A támogatás maximális intenzitása: Juhonként legfeljebb 6 EUR összegű támogatás igényelhető azon állatokra vonatkozóan, amelyek után a juh- és kecsketenyésztők tenyésztéstől függő támogatásban részesültek a 2007. pénzügyi évben, illetve ilyen támogatás hiányában a 12 hónaposnál idősebb anyajuhok esetében, amelyek 2007. augusztus 8-án már legalább 100 napja a gazdaság területén éltek; kivételt ez alól azok a vis maior helyzetek képeznek, melyeket a kéknyelv nevű megbetegedést okozó vírus 1-es szerotípusa idézett elő.

A központi kormányzat egyedenként legfeljebb 3 EUR összeggel járul hozzá a támogatáshoz, amelyet az érintett autonóm körzetek (Andalúzia, Extremadura, Madrid, Kasztília-La Mancha és Kasztília és León) saját forrásaikból a fent említett összeghatárig kiegészíthetnek

A végrehajtás időpontja: Az említett autonóm körzetekben a felhívás közzétételét követően

A program, illetve az egyedi támogatás nyújtásának időtartama: A 2007. évi költségvetésből finanszírozott, egyösszegű kompenzáció, melynek kifizetésére esetlegesen csak 2008-ban kerül sor

A támogatás célja: Támogatás a 2005. május 23-i 2005/393/EK bizottsági rendelet I. mellékletében felsorolt spanyolországi régiókban működő, és a kéknyelvbetegség következtében elrendelt karanténintézkedések által érintett kis- és középvállalkozások (juhtenyésztő gazdaságok) számára. A támogatás az 1857/2006/EK rendelet 10. cikkével, különösen annak (2) bekezdése a) pontjának (ii) alpontjával összhangban nyújtható

Az érintett ágazat(ok): A különleges védelmi intézkedésekről szóló, október 19-i APA/3046/2007 rendeletben meghatározott védőkörzeten belül működő juhtenyésztő gazdaságok. A védőkörzet kijelölése a 2000/75/EK irányelv 8. cikke (1) bekezdésének megfelelően történt, közzétételére az 1266/2007/EK bizottsági rendelet 6. cikkének (5) bekezdésével összhangban került sor a Bizottság honlapján

A támogatást nyújtó hatóság neve és címe:

Ministerio de Agricultura, Pesca y Alimentación C/ Alfonso XII, 62 E-28014 Madrid

Internetcím: http://rasve.mapa.es/Publica/InformacionGeneral/Legislacion/legislacion.asp

Egyéb információk: A támogatások összeegyeztethetők más közigazgatási intézmény, ahhoz tartozó vagy annak alárendelt nemzeti vagy nemzetközi köztestület, illetve a versenyszférában tevékenykedő természetes vagy jogi személyek által biztosított egyéb hasonló célú támogatással. Mindamellett a támogatás összege sem önmagában, sem más intézmények, köztestületek, természetes vagy jogi személyek által nyújtott támogatásokkal együtt nem haladhatja meg a már említett juhonkénti 6 EUR-s határértéket, illetve az EK-Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló, 2006. december 15-i 1857/2006/EK bizottsági rendelet 19. cikkében meghatározott határértékeket.

Carlos ESCRIBANO MORA

El director general de ganadería